**Javni natečaj za izbor izvirnih zeliščnih daril oz. spominkov na območju Las v objemu sonca**

V sklopu projekta **»Integralni turistični produkt zeliščarske dediščine«,** ki ga izvaja LAS V objemu sonca v sodelovanju s petimi LAS-i v Sloveniji, je predvidena tudi izdelava daril oz. spominkov. V sklopu tega projekta, ki je sofinanciran iz Evropskega kmetijskega sklada za razvoj podeželja (EKSRP), **Ustanova fundacija BiT Planota objavlja javni natečaj za izbor izvirnih zeliščnih daril oz. spominkov.**

1. ***Kdo se lahko prijavi***

Na natečaj se lahko prijavijo fizične in pravne osebe z darili oz. spominki, ki še niso v prodaji doma ali v tujini.

1. ***Kriteriji za ocenjevanje***

Izdelki bodo ocenjeni po naslednjih kriterijih

1. Izdelek mora biti izviren ter vezan na naravno ali kulturno dediščino oz. geografsko podobo Občine Brda, Šempeter – Vrtojba, Renče – Vogrsko, Miren – Kostanjevica ter Mestne občine Nova Gorica.
2. Narejen mora biti iz zelišč ali drugih materialov rastlinskega izvora, ki so lahko kombinirani z drugimi materiali lokalnega izvora; najmanj 80 % sestavin, uporabljenih v izdelku, mora biti lokalnega izvora.
3. Izdelek mora imeti lep estetski izgled ter uporabno funkcijo.
4. Mogoče ga je redno dobavljati.
5. Vrednost izdelka: do 10 EUR.

Prehranski izdelki morajo biti primerni za uživanje ter skladni s prehranskimi standardi. Ocenjuje se tudi embalaža, ki mora biti primerna za recikliranje ali ponovno uporabo. Potrebno je oddati tri izdelke.

1. ***Komisija***

Komisija bo sestavljena iz predstavnikov omenjenih občin, predstavnika LAS V objemu sonca, predstavnika Biotehniške šole Šempeter ter Ustanove Fundacije BiT Planota.

1. ***Priznanja***

Štirje izdelki, ki jih bo strokovna komisija najbolje ocenila, bodo prejeli priznanja. Razglasitev dobitnikov priznanj bo javna. Nagrajeni izdelki bodo razstavljeni v prostorih občin, ki sodelujejo v natečaju, oziroma v prostorih, ki jih posamezna občina določi. Po dogovoru s prijavitelji bodo izbrani izdelki za posamezno občino uvrščeni med protokolarna darila te občine.

1. **Rok in način prijave**

Na javni natečaj se prijavite z izpolnjenim obrazcem »Prijava na javni natečaj«, ki ga prilagamo. Skupaj s prijavo mora prijavitelj oddati tudi tri vzorce izdelka. Za potencialne prijavitelje bomo izvedli informacijsko delavnico.

Prijavitelji morajo svoje prijave vključno z darili oz. spominki oddati po pošti ali osebno dostaviti najkasneje do 06.09.2019 na naslov: Ustanova Fundacija BiT Planota, Grgarske Ravne 30, 5251 Grgar. Ocenjevalna komisija bo v roku 7 dni od zaključka natečaja izbrala najboljše 4 izdelke.

Dodatne informacije: mag. Darijan Krpan, 05 307 4040, e-pošta: [darijan.krpan@planota.si](mailto:darijan.krpan@planota.si).

***Priloge: Prijavni obrazec 1 in Prijavni obrazec 2***

*Prijazno vabljeni k sodelovanju!*

Ustanova Fundacija BiT Planota